Μια κωμική εκπομπή για την κυβέρνηση των ΗΠΑ, με εμένα
και παραγωγό εσένα.
Ανησυχώ λίγο.
Άνταμ, να τελειώνουμε, έχω να κάνω τα λογιστικά μου.
Δεν έχεις λογιστή;
Μ' αρέσει να το κάνω μόνος μου.
Οι φόροι είναι το τίμημα για την πολιτισμένη μας κοινωνία.
Και πώς πάει;
Είναι εύκολο. Απλώς ακολουθείς τις οδηγίες.
Πολλαπλασιάζεις το φορολογητέο εισόδημα με 0,2
και εισάγεις στη γραμμή δεκατρία.
Μετά εισάγεις το ποσό από τη στήλη Δ, γραμμή έξι.
Κάπου εδώ έχω τη στήλη Δ.
Άνταμ, τι σκέφτεσαι;
Πρώην Πρόεδρε Ομπάμα, αν ο κόσμος…
Οι περισσότεροι λένε "Πρόεδρε".
Δεν είναι ακριβές. Έχασες το πόστο σου.
Είχα πάρει προαγωγή στο σούπερ μάρκετ, όταν ήμουν στο λύκειο,
αλλά δεν θα με φωνάζουν "Προϊστάμενο Άνταμ Κόνοβερ"
για πάντα. Θα ήταν τρελό.
Δεν θέλω ελεγκτές από πίσω μου.
Θα μείνω στο "Πρώην Πρόεδρος" ή προτιμάς "πρώην POTUS";
Αν θες να φτάσεις στην ουσία, μαζί σου.
Πρώην POTUS Ομπάμα, θα κάνεις την παραγωγή.
Θα νομίζουν ότι είναι προπαγάνδα της κυβέρνησης.
Η εκπομπή δεν είναι για μένα.
Ο στόχος είναι να δείξουμε τι κάνει η κυβέρνηση.
Και να δούνε τους Αμερικανούς πίσω από τις θέσεις.
Μα η κυβέρνηση δεν τα κάνει όλα τέλεια.
Μερικές φορές, τα πάει χάλια.
Δεν θέλω εκπομπή για το πώς λειτουργεί η κυβέρνηση.
Θέλω να ξέρω αν πετυχαίνει και για ποιον.
Μπορώ να έχω απαλλαγή ως έδρα εργασίας;
Κοίτα, εσύ θ' αποκαλύψεις την αλήθεια, εντάξει;
Ερεύνησε αυτά τα ερωτήματα και πες την αλήθεια για αυτό που θα βρεις.
Μπορούμε να διερευνήσουμε οικονομικά ξελασπώματα.
Βεβαίως.
Τη FEMA!
Εμπρός.
Στρατιωτική τεχνολογία.
Άνταμ, εσύ αποφασίζεις.
Κάνε την εκπομπή που θες. Έχω να δηλώσω έξοδα.
Επισυνάψτε πρόσθετα φύλλα εργασίας.
Ποια πρόσθετα φύλλα; Δεν έχει!
ΜΙΑ ΣΕΙΡΑ ΤΟΥ NETFLIX
Είμαι το ίδιο σκεπτικός με σας.
Ο αλγόριθμος περιμένει να δείτε μια εκπομπή για την κυβέρνηση,
ενώ μπορείτε να δείτε το Nailed It;
ΔΕΙΤΕ ΤΗΝ ΕΚΠΟΜΠΗ ΤΟΥ ΑΝΤΑΜ ΚΟΝΟΒΕΡ ΒΑΦΛΕΣ ΚΑΙ ΜΟΤΣΙ-ΜΑΣΤΕΡ ΣΕΦ
Καλά, μην το κάνετε αυτό. Εγώ μαζί σας είμαι.
Η λέξη κυβέρνηση είναι βρόμικη λέξη εδώ.
Αν δεν με πιστεύετε, πείτε τη των Ευχαριστιών
και δείτε τι θα συμβεί.
Δεν θέλουμε να τη σκεφτούμε καν,
πόσο μάλλον να μιλήσουμε γι' αυτή. Είναι γραφειοκρατία και λομπίστες,
και πολιτικοί, έτσι;
Ζητώ την ψήφο σας, για να… φόροι, ελευθερία, όλοι με μισούν.
Αλλά μόλις ερεύνησα τι κάνει η κυβέρνηση,
ανακάλυψα ότι πίσω απ' την πολιτική
βρίσκεται ο πιο ισχυρός οργανισμός στη Γη.
Ένας στους δεκαέξι εργαζομένους στην Αμερική
απασχολείται στην ομοσπονδιακή κυβέρνηση.
Όπως και να έχει, διαμορφώνουν τις ζωές μας.
Αλλά οι περισσότεροι δεν ξέρουμε τι κάνουν αυτοί οι άνθρωποι.
Σοβαρά, τι κάνετε;
Ελέγχω τα πυρηνικά όπλα να μην εκραγούν.
Βλέπετε; Είναι σημαντικό.
Δεν είναι περίεργο που κάθε τέσσερα χρόνια
μπλέκουμε σε εθνικό καυγά
για το ποιος θα κυβερνήσει, ενώ οι περισσότεροι δεν έχουμε ιδέα;
Η κυβέρνηση έρχεται από ανθρώπους,
μέσω των ανθρώπων, για τους ανθρώπους.
Δεν θα έπρεπε, λοιπόν, να ξέρουμε τι κάνει;
Σ' αυτήν την εκπομπή θα ερευνήσουμε όλους τους τρόπους,
καλούς και κακούς, που η κυβέρνηση μας επηρεάζει.
Από τα λεφτά που έχουμε, την υγεία μας,
μέχρι αυτό που μας κρατά ζωντανούς, το φαγητό.
ΦΑΓΗΤΟ
Όταν πάω στο σούπερ μάρκετ, έχω πολλές επιλογές.
Αλλά τι γίνεται με τις επιλογές που δεν έχω;
Γιατί τα ανθυγιεινά φαγητά είναι πιο φθηνά;
Γιατί κάθε ψωμί έχει σιρόπι καλαμποκιού;
Γιατί το γάλα από πλήρες πάει στο 2%;
Πού είναι το υπόλοιπο 53%;
Άλλοι άνθρωποι αποφασίζουν για μας.
Και στη διαχείριση τροφίμων, τις ισχυρές επιλογές
τις κάνει η κυβέρνηση. Θέλω, λοιπόν, να μάθω
αν οι επιλογές της μας ωφελούν ή μας βλάπτουν.
Γίνονται για το δικό μας καλό ή κάποιου άλλου;
Μια κυβερνητική επιλογή είναι τα πρότυπα ασφαλείας τροφίμων.
Σκεφτείτε το, ό,τι κι αν επιλέγετε στο σούπερ μάρκετ,
θεωρήστε ότι γενικά δεν σας βλάπτει.
Πριν εκατό χρόνια, όμως,
το φαγητό στην Αμερική αρρώσταινε συνέχεια τον κόσμο.
Γλυκέ μου, να πάρω το μολυσμένο κρέας ή όχι;
Θα πάρω το επώνυμο, έχει 20% λιγότερο αρσενικό.
Μπορείτε να καταλάβετε γιατί,
όταν σκεφτείτε πώς γινόταν η επεξεργασία κρέατος τότε.
Αφεντικό, οι αρουραίοι αφόδευσαν στο κρέας, οπότε τους δηλητηρίασα,
αλλά τώρα το κρέας είναι γεμάτο ψόφιους αρουραίους.
Τι θα κάνουμε;
Βρήκαμε νέα γεύση για το λουκάνικο.
Μακάρι αυτό να ήταν υπερβολή.
Όταν ο συγγραφέας Άπτον Σινκλέρ
αποκάλυψε τις ανθυγιεινές συνθήκες στο βιβλίο του Η Ζούγκλα,
η δημόσια κατακραυγή ανάγκασε τον πρόεδρο Ρούζβελτ να δράσει.
Είναι αηδιαστικό! Πρέπει να κάνουμε κάτι γι' αυτό.
Συμπατριώτες, υπέγραψα τον νόμο Ομοσπονδιακού Ελέγχου του Κρέατος,
όπου το υπουργείο Γεωργίας έχει την εξουσία
να ελέγχει το κρέας, όσον αφορά την ασφάλειά του.
Εφεξής, η μόνη ζούγκλα που θα υπάρχει
είναι αυτή που σκοτώνω ελέφαντες.
Όταν βλέπετε αυτό το λογότυπο,
να ξέρετε ότι ο θείος Τέντι σας ενημερώνει ότι είναι καλό για σας.
Ο Τέντι ήταν πρωτοπόρος.
Η δράση του για τη ρύθμιση του φαγητού ήταν πολύ επιτυχημένη.
Ο μαζικός φόβος για το μολυσμένο κρέας παρήλθε.
Και ο κλάδος επωφελήθηκε, επειδή αυτό το λογότυπο
ήταν η κυβερνητική σφραγίδα ασφαλείας του φαγητού.
Δεν ήταν πράγματι μεγάλο έργο;
Ο εμπορικός κλάδος κρέατος στις ΗΠΑ
επεξεργάζεται πλέον πάνω από εκατό δισ. τόνους μοσχαρίσιου,
κοτόπουλου, χοιρινού, αρνίσιου, πρόβειου και κατσικίσιου κρέατος κάθε έτος,
χωρίς τα εμού. Ναι. Πλέον τρώμε και εμού.
Κάθε κιλό ελέγχεται πολλές φορές
από το USDA.
Ποιος ακριβώς αγγίζει το κρέας μας;
Τους αρέσει ή όχι που το είπα έτσι;
Και, κυρίως, πώς είναι αυτή η δουλειά;
ΣΚΑΪΛΕΡ, ΝΕΜΠΡΑΣΚΑ
Καλώς ήρθες στο Σκάιλερ.
Ευχαριστώ για την υποδοχή.
-Χάρηκα. -Κι εγώ.
Πόσα βοοειδή έχετε κάθε μέρα;
Επεξεργαζόμαστε περίπου 5.000 ζώα τη μέρα.
Και πόσοι εργαζόμενοι του USDA δουλεύουν εδώ;
Έχουμε περίπου 13 επιθεωρητές του USDA
στις δυο βάρδιες, δηλαδή 26 σύνολο,
και δυο κτηνιάτρους του USDA.
Δεν είναι πολύς κόσμος
που το βλέπει, εκτός των εργαζομένων.
Σωστά. Πώς να το θέσω; Δεν επιτρέπονται κάμερες εδώ.
Εδώ ανοίγουμε το σφάγιο,
το βάζουμε σε κουτί και το πουλάμε στους καταναλωτές.
Αν κοιτάξεις, εκεί, μιλήσαμε για το USDA.
Ναι, τους βλέπω.
Είναι ένας επιθεωρητής του USDA εκεί.
-Ναι, με το λογότυπο του USDA. -Σωστά.
Περπατάει και κοιτάει κάτω απ' αυτό,
κάτω απ' τον μουσαμά. Γυρνάει και ελέγχει,
όπως ο επιθεωρητής σε εστιατόριο, αλλά κάθε μέρα.
Σωστά.
Δεν καλούν πολλές επιχειρήσεις την κυβέρνηση μέσα.
Πολλές λένε "Καλά,
θα με κλείσει και θα μπω μέσα".
Πρέπει να τους έχουμε εδώ. Είναι εντολή να έχουμε το USDA εδώ.
Εντάξει, σε ρωτάω προσωπικά,
η ομοσπονδιακή εντολή είναι σημαντική;
Θεωρείς ότι βελτιώνει την ποιότητα του κρέατος
η υποχρεωτική τους παρουσία;
-Φυσικά. -Ναι.
Υπάρχει συνεργασία. Μας βοηθούν να βελτιωνόμαστε.
Διασφαλίζουν ότι κάνουμε ό,τι πρέπει
για την ασφάλεια των τροφίμων. Κάθε ελάττωμα στη διαδικασία μας,
αυτό ψάχνουν, σωστά;
Γι' αυτό μας ελέγχουν εδώ.
-Γεια! -Γεια, Άνταμ, είμαι ο Μιγκέλ.
Επιθεωρητής Ασφαλείας του USDA.
Αν και είσαι δίπλα στους εργαζομένους της εταιρείας
και σε δυσκολεύουν λίγο,
"Γιατί να σταματήσουμε την παραγωγή;"
Αυτό δεν επεμβαίνει στη δουλειά σου;
Όχι, έχω νόμιμο λόγο να κλείσω την παραγωγή,
αν δω ένα προϊόν μολυσμένο,
επιμολυσμένο που θα βλάψει κάποιον,
θα κάνω τη δουλειά μου.
Προσωπικά, είναι σημαντικό να διασφαλίζω
ότι δουλεύω σωστά, για να μην αρρωσταίνει κόσμος.
Ναι.
Το φαγητό που παράγουμε εδώ φτάνει στο τραπέζι όλων.
Τι συμβαίνει, όταν βλέπεις κάποιο πρόβλημα;
Αν δούμε κάτι, βάζουμε μια μπλε ταμπέλα που λέγεται
ύποπτη ταμπέλα και το σημειώνουμε για τον κτηνίατρο,
που θα πρέπει να το ελέγξει.
Αν δεις κάτι,
λεμφαδένες που δεν φαίνονται καλά ή κάτι τέτοιο,
θα πεις "Πρέπει να βάλω ετικέτα για τον κτηνίατρο".
-Γεια, Άνταμ, δρ Άντζελα Μπρότμαν. -Γεια.
Είσαι κτηνίατρος του USDA.
Ναι, εργάζομαι ως κτηνίατρος του USDA εδώ και 11 χρόνια.
Και το κάνω γιατί ενδιαφέρομαι για τη δημόσια υγεία.
Αυτές οι αγελάδες θα σφαγιαστούν σήμερα
και θα μπουν στην τροφική αλυσίδα του αμερικανικού κοινού.
Δεν είμαι ειδικός, αλλά βλέπω τις αγελάδες,
δεν μου φαίνεται ωραίο θέαμα, έτσι;
Πώς ξέρεις αν έχουν καλή διάθεση
ή κακές συνθήκες ζωής;
Η ράμπα είναι καλό σημείο παρατήρησης.
Μερικές φορές βλέπω τα φορτηγά να ξεφορτώνουν,
για να δω ότι χρησιμοποιούν σωστές τεχνικές
και τις φέρνουν σωστά, και δεν επεμβαίνει άλλος
να τους προκαλεί άγχος, όταν ξεφορτώνονται.
Δίνεις σημασία στη συμπεριφορά τους.
Ναι, ελέγχω αν κουτσαίνουν.
Παρατηρώ αν πηγαίνουν για νερό.
Αν είναι γεμάτες οι δεξαμενές, για να πιουν,
ελέγχω για εξωτικές ασθένειες, τις ακούω.
-Ακούς αυτούς τους ήχους. -Ναι, αυτό είναι κανονικό "μου".
-Μυρίζεις τη μυρωδιά. -Ναι.
-Πώς βρήκες τη θέση; -Στην κτηνιατρική σχολή,
ανακάλυψα ότι μου αρέσει η νεκροψία,
μ' αρέσει να βλέπω τα όργανά τους…
-Σ' αρέσει η νεκροψία. -Ναι, η νεκροψία σε ζώα.
Άρα, ήσουν… Μισό λεπτό. Ήσουν κτηνίατρος
και το αγαπημένο σου ήταν να ανοίγεις νεκρά ζώα;
-Ναι. -Και τότε σου ήρθε!
Ναι, πού μπορώ να δουλέψω με νεκρά ζώα;
Μου το επέτρεψε το USDA.
Μ' αρέσει να ελέγχω τις διαδικασίες ασθενειών,
έχω συναντήσει πολλές ασθένειες.
-Είσαι φύτουκλας με τις αρρώστιες. -Ναι.
Υπάρχει η σωστή δουλειά για κάθε εμμονή.
-Σωστά. -Ό,τι κι αν σ' αρέσει.
Υπάρχει μια δουλειά γι' αυτό εκεί έξω.
Θα δεις μέσα ότι οι επιθεωρητές ελέγχουν κάθε σφάγιο
και κοιτάνε τα εντόσθια, όλα τα όργανα.
Κάθε απειλή για τη δημόσια υγεία.
Πες μου τι έβλεπα εκεί. Παρατήρησα
ότι εξέταζες το μεγάλο σφάγιο και είδες κάτι,
και του έβαλες μπλε μπογιά. Τι σημαίνει αυτό;
Συχνά, η μπογιά σημαίνει
ότι ένα προϊόν είναι μολυσμένο,
οπότε δεν τρώγεται.
Όπως είδες, οι πνεύμονες είχαν φοβερή λοίμωξη.
Καθώς εξέταζα το σφάγιο,
παρατήρησα ότι δεν ήταν υγιές.
Δεν θα πάει για ανθρώπινη κατανάλωση.
Φίλε! Δηλαδή…
Είναι πολύ έντονο να το βλέπεις.
Είναι έντονη δουλειά ή την έχεις συνηθίσει;
Το συνηθίζεις γρήγορα, γιατί ξέρεις
ότι όσο είσαι εκεί, προστατεύεις το κοινό,
διασφαλίζοντας ότι τα ζώα είναι υγιή
και φτιάχνοντας ουσιαστικά προϊόντα.
-Που απολαμβάνει η οικογένειά σου. -Ναι. Πώς ξεκίνησες;
Ξεκίνησα ως κτηνίατρος στο βορειοδυτικό Μιζούρι.
Κανονικός κτηνίατρος, για κατοικίδια;
Ακριβώς, ναι.
Θα λατρεύεις τα ζώα, για να κάνεις αυτήν τη δουλειά.
Πώς νιώθεις που είσαι μέρος του συστήματος
που τα σκοτώνει;
Κατά τη γνώμη μου, αγαπάω τα ζωντανά ζώα.
Ταυτόχρονα, θέλω να ξέρω ότι έχουν κατάλληλες συνθήκες
και ότι σε όλη τη διαδικασία σφαγιασμού,
έχουν τον κατάλληλο χειρισμό.
Αν δεν είναι κάποιος εκεί, τι θα συμβεί;
Ναι, είναι αλήθεια.
Ευχαριστώ πολύ, δρ Σάντραπ.
-Χάρηκα που μιλήσαμε. -Ευχαριστώ.
Ήταν δύσκολο να δω πολλά απ' αυτά.
Αλλά είναι σημαντικό να εξετάσουμε το σύστημα
που παράγει το φαγητό μας.
Ό,τι κι αν λέτε για τον κλάδο,
πρέπει να χαίρεστε που κάθε εργοστάσιο κρέατος στην Αμερική
έχει επιθεωρητές που δεν εργάζονται για την εταιρεία,
αλλά για μας, για το συμφέρον μας.
Αλλά μπορεί να μην είναι πάντα επί τόπου.
Εξαιτίας πίεσης για απορρύθμιση το 2019,
το USDA πέρασε νέο νόμο που μειώνει κατά 40% τους επιθεωρητές χοιρινού
σε κάποια εργοστάσια και επέτρεψε τον αυτο-έλεγχο,
αν και αποδείχτηκε ότι τα εργοστάσια που το δοκίμασαν,
είχαν διπλάσιες παραβιάσεις σε πεπτικές και περιττωματικές μολύνσεις.
Απίστευτο! Μόλις έμαθα για την ύπαρξη των επιθεωρητών κρέατος.
Και τώρα θα τους αποσύρουν;
Σαν το Jupiter's Legacy.
Καταλαβαίνω γιατί μια μεγάλη εταιρεία κρέατος
δεν θέλει επιθεωρητές στο εργοστάσιο,
αλλά αυτό δεν με βοηθά, όταν χλαπακιάζω το τσίζκεϊκ.
Και εκείνο το εργοστάσιο, όχι μόνο οι αγελάδες
φαίνονται δυσαρεστημένες,
οι έρευνες δείχνουν ότι η ζωική παραγωγή μολύνει πολύ,
οι εκπομπές αερίων τους ψήνουν τον πλανήτη
και σκοτώνουν περισσότερους κάθε χρόνο απ' ό,τι τα εργοστάσια καύσης άνθρακα.
Ευχαριστώ, Μπριάνα. Αν η κυβέρνηση ήθελε το καλό μας,
θα μείωνε τα εργοστάσια ζωικής παραγωγής, δεν θα τα έλεγχε, έτσι;
Για ποιον δουλεύει η κυβέρνηση, για τους αγρότες
ή για μας που τρώμε το φαγητό;
Ερευνήσαμε εις βάθος την πολιτική φαγητού της κυβέρνησης
και φαίνεται ότι η κυβέρνησή μας πάντα προτιμά τον αγρότη.
Αυτό είναι λογικό, γιατί στην ιστορία μας
η βοήθεια προς τους αγρότες ήταν βοήθεια προς τους Αμερικανούς.
Ακριβώς έτσι. Κατά τη Μεγάλη Ύφεση,
ένας στους τέσσερεις Αμερικανούς ζούσε σε φάρμα, όπως αυτή.
Σ' εκείνη τη συμφορά, χάσαμε το 60% του εισοδήματός μας.
Η μελάσσα μου! Τι θα κάνουμε;
Μην ανησυχείτε, είμαι από την κυβέρνηση, ήρθα να βοηθήσω.
Έρχομαι από τον ίδιο τον Φραγκλίνο Ρούζβελτ,
για να μεταδώσω τα νέα αυτού του απίθανου προγράμματος.
Λέγεται "Μπόνους του Θείου Σαμ
για την καλλιέργεια κάθε φυτού".
Μιλάμε, δηλαδή, για επιδοτήσεις.
ΕΠΙΔΟΤΗΣΕΙΣ
Να πώς λειτουργούν. Καλλιεργείς καλαμπόκι εδώ;
Ναι.
Θα πάρεις επιδότηση! Δεν καλλιεργείς σιτάρι;
Θα μπορούσα.
Επιδότηση! Ρύζι και βαμβάκι;
Πες το και το καλλιεργώ.
Πες με αισιόδοξο, αλλά θα πάρεις πολλές επιδοτήσεις!
Και ο θείος Σαμ δεν σταματά εδώ.
Θα συνεχίσουμε να ρίχνουμε λεφτά στην αγροτική παραγωγή
για έναν αιώνα, είτε θέλετε είτε όχι.
Επιπλέον των επιδοτήσεων, θα αγοράζουμε το πλεόνασμα που θα έχετε.
Και θα χρηματοδοτήσουμε την έρευνα, για να ακμάζουν τα χωράφια σας.
Ουκ εν τω πολλώ το ευ.
Η ομοσπονδιακή επένδυση δεν έσωσε μόνο τις φάρμες.
Αποτέλεσε επανάσταση στη διαχείριση τροφίμων.
Η αγροτική παραγωγή τριπλασιάστηκε από το 1948
και οι Αμερικανοί ξοδεύουν πια λιγότερα για φαγητό από άλλα ανεπτυγμένα έθνη.
Βασικά, γίναμε ο μεγαλύτερος αγροτικός εξαγωγέας.
Ευχαριστούμε, θείε Σαμ.
Υπάρχουν, όμως, κάποια προβλήματα.
Πρώτον, οι μαύροι αγρότες έλαβαν μικρότερη στήριξη από τους λευκούς,
ένα ιστορικό λάθος που μόνο πρόσφατα έγινε παραδεκτό από την κυβέρνηση.
Δεύτερον, αν μεταβούμε στο σήμερα…
Υπάρχουν ακόμη αυτές οι παμπάλαιες επιδοτήσεις.
Αλλά οι περισσότεροι δεν είμαστε πια αγρότες.
Αγρότες είναι λιγότεροι από το 1%.
Και οι μισές επιδοτήσεις δεν πάνε σε μικρούς αγρότες,
αλλά στο ανώτερο επτά τοις εκατό των μεγαλύτερων αγροκτημάτων στη χώρα.
Άρα, δεν πάνε στον λαό, αλλά στις Μεγάλες Αγροτικές Εταιρείες.
Ο γέρο-ΜακΝτόναλντ ρίχνει βροχή Παραδάκι ζεστό!
Επιπλέον, αυτές οι επιδοτήσεις μάς κάνουν κακό.
Όταν επιδοτείς κάτι, παράγεις περισσότερο.
Έχετε δει τα ράφια στο σούπερ μάρκετ;
Αναρωτηθήκατε γιατί έχουν τόσα επεξεργασμένα τρόφιμα;
Αυτή είναι η απάντηση.
Αντί για επιδοτήσεις σε υγιεινά φρούτα και λαχανικά,
η κυβέρνηση πληρώνει τους αγρότες για ακατέργαστους σπόρους
σιταριού, ρυζιού και καλαμποκιού, που γίνονται επεξεργασμένες βλακείες.
Τι νόστιμη βλακεία! Ξέρω ότι μου κάνει κακό.
Ενέχει μεγαλύτερο ρίσκο για διαβήτη και υψηλή χοληστερίνη,
αλλά δεν μπορώ να αντισταθώ.
Κι όμως, η κυβέρνησή μου το βοηθά φροντίζοντας να είναι το πιο φθηνό
και άφθονο φαγητό στην Αμερική. Γιατί;
Φαίνεται ότι η αποστολή της κυβέρνησης να βοηθήσει τους αγρότες
εμποδίζει το καθήκον της να βοηθά τους καταναλωτές,
ειδικά αφού το ίδιο το USDA, που προστατεύει τις μεγάλες εταιρείες,
είναι υπεύθυνο για τη χάραξη των διατροφικών οδηγιών
που δίνονται σε μας.
Αναρωτιέστε αν υπάρχουν συμφέροντα;
Θυμάστε τη διατροφική πυραμίδα σε κάθε κουτί δημητριακών
και στα σχολεία τη δεκαετία του '90;
Αναρωτηθήκατε από πού προήλθε;
Αυτός ο οδηγός θα επηρεάσει τη διατροφική συνήθεια κάθε Αμερικανού
τις επόμενες δεκαετίες.
Πρέπει να βασιστεί στα καλύτερα διατροφικά επιστημονικά δεδομένα.
Συγγνώμη, φύτουκλες.
Το USDA έδωσε την τελική έγκριση της πυραμίδας σας στις μεγάλες εταιρείες.
Θεέ μου! Κόβουν τα φρέσκα φρούτα και λαχανικά στο μισό
και διπλασιάζουν τη συνιστώμενη καθημερινή δόση σιτηρών!
Περισσότερο ψωμί στο στόμα σας, περισσότερο ψωμί στις τσέπες μας.
Είναι δύσκολο να το πιστέψετε,
αλλά σύμφωνα με την πρώην διευθύντρια του USDA, Λουίζ Λάιτ,
είναι αλήθεια. Έγραψε ότι το υπουργείο Εσωτερικών άλλαξε τη διατύπωση,
επειδή τα λόμπι πίστευαν ότι θα επηρέαζε τις πωλήσεις
και αύξησε τις μερίδες σιταριού και άλλων σιτηρών
για χάρη των παραγωγών.
Αυτό φτάνει βαθύτερα από τη διατροφική πυραμίδα.
Το USDA έφτιαξε και ομάδα μάρκετινγκ, για να συνεργαστεί με τις εταιρείες,
για να βρουν νέους τρόπους να σπρώξουν προϊόντα με τυρί.
Γιατί; Για τη γαλακτοβιομηχανία.
ΔΙΑΧΕΙΡΙΣΗ ΓΑΛΑΚΤΟΚΟΜΙΚΩΝ
Θέλει κι άλλο τυρί εδώ!
Γαμώτο, στρατιώτη! Θέλουμε κι άλλο τυρί εδώ!
Κυρία, είναι ήδη καλυμμένο με τυρί!
Δεν χωράει άλλο!
Δεν με νοιάζει!
Βάλ' το στη ζύμη, αν χρειαστεί.
Πανέξυπνο!
Μισό λεπτό. Η κυβέρνηση μάς έδωσε την πίτσα με τυρένια ζύμη;
Όχι μόνο αυτό, μεγάλωσα τρώγοντας έξι με επτά μερίδες
μπέιγκελ και μακαρόνια κάθε μέρα,
επειδή η κυβέρνηση μου είπε ότι ήταν υγιεινά
και δεν είχα αυτοεκτίμηση.
Τώρα μαθαίνω ότι ήταν ψέμα για να αυξηθούν τα έσοδα του κλάδου;
Τι στο καλό;
Κάθε άρθρο και διαφήμιση λέει ότι το κλειδί της υγιεινής διατροφής
είναι οι καλύτερες επιλογές,
αλλά γιατί πέφτει σε μας το βάρος;
Αντί να ανησυχούμε για το τι επιλέγουμε στα ράφια,
ας προσέξουμε τι επιλέγει η κυβέρνηση να βάζει σ' αυτά.
Γιατί μόνο εκείνη έχει την εξουσία να καθορίσει αν το φαγητό είναι ασφαλές,
ανεξάρτητα του τι γράφουν οι ετικέτες.
Ανεξάρτητα αν ένα κουτί δημητριακά
είναι δέκα φορές πιο φθηνό από ένα αληθινό μούρο.
ΒΙΟΛΟΓΙΚΟ 9,99 - ΜΟΝΟ 0,99
Όμως αυτά είναι ωραία. Τα δίνουν σε παιδιά;
Κάποιοι λένε ότι η κυβέρνηση δεν μπορεί να κάνει πολλά,
αλλά προφανώς μπορεί, και κάνει.
Το σημαντικό είναι, για ποιον τα κάνει;
Αν η κυβέρνηση δεν κοιτάει το καλό μας, αυτό μπορεί να γίνει καταστροφικό.
ΒΑΣΙΣΜΕΝΟ ΣΤΟ ΒΙΒΛΙΟ THE FIFTH RISK ΤΟΥ ΜΑΪΚΛ ΛΙΟΥΙΣ
Υποτιτλισμός: Κατερίνα Ζαρογιαννοπούλου